PoriExpress

Tilausliikenne PoriExpress (aiemmin OnniExpress) on Tilausliikenne Pori Oy:n aputoiminimi, jonka alaisuudessa markkinoidaan Keskimatkat Oy:n Porin ja Helsingin välisiä halpabussivuoroja. PoriExpressin juuret ovat OnniExpressissä, joka oli suomalaisten linja-autoyhtiöiden yhteenliittymä, jonka perustivat toukokuussa 2014 neljä Onnibus-yhteenliittymästä eronnutta liikennöitsijää Onnibusin myytyä kaukoliikenteensä ulkomaalaisomistukseen. ==Nimiriita== Suomen OnniExpress oli Keskimatkat Oy:n aputoiminimi ja sitä käytettiin aiemmin halpabussivuorojen markkinoinnissa. OnniExpressin perustajajäsenten entinen yhteistyökumppani OnniBus.com kyseenalaisti nimen käyttöoikeuden. Markkinaoikeus totesi kesällä 2014, että OnniExpressillä on oikeus nimen käyttöön, mutta tästä huolimatta OnniBus.com nosti uuden kanteen markkinaoikeudessa loppuvuodesta 2014. OnniExpress-yhteenliittymän jättänyt Oulun Onnikka Oy teki nimiriidassa sovinnon OnniBus.comin kanssa marraskuussa 2014, mutta muiden toimijoiden osalta tilanne säilyi kiistanalaisena. Marraskuussa 2015 Keskimatkat Oy lopetti OnniExpress-nimen käytön markkinoinnissa ja tilalle otettiin uusi nimi PoriExpress. Markkinaoikeus antoi nimikiistaan ratkaisunsa huhtikuussa 2016. Markkinaoikeus kielsi Keskimatkat Oy:ltä, Mennään Bussilla Oy:ltä ja Mikko Rindell Oy:ltä OnniExpress-nimen käytön markkinoinnissaan ja velvoitti yhtiöt maksamaan OnniBus.comille yhteisvastuullisesti tavaramerkkioikeuden loukkauksesta aiheutuneesta vahingosta yhteensä 40 000 euroa. == PoriExpressin reitit == Keskimatkat Oy (Pori) Aloituspvm. Pori–Forssa–Helsinki 5.5.2014 Matkailuvuorot Aloituspvm. Turku–Rauma–Pori–Seinäjoki–Kokkola–Oulu–Kemi–Kolari–Äkäslompolo/Ylläs 28.11.2014 Lakkautetut reitit Aloituspvm. Lopetuspvm. Pori–Turku–Helsinki–Tallinna–Pärnu 3.7.2015 19.8.2015 Pori–Tampere–Helsinki 5.5.2014 5.7.2015 Pori–Tampere–Helsinki–Tallinna–Pärnu 1.7.2014 15.8.2014 Rauma–Turku–Helsinki–Tallinna–Pärnu 1.7.2014 15.8.2014 Pori–Helsinki-Vantaan lentoasema 2.8.2015 31.1.2016 Pori–Helsinki-Vantaan lentoasema (liityntäkuljetus) 20.10.2015 1.8.2018 ==OnniExpressin historia== OnniExpressin toiminnassa tapahtui paljon muutoksia yhteenliittymän melko lyhyen historian aikana. Elokuussa 2014 säkyläläinen toiminimi ZeiZei-Line liittyi OnniExpress-yhteenliittymään. ZeiZei-Line oli myös aiemmin mukana Onnibussin markkinointiyhteenliittymässä, mutta erosi siitä jo ennen OnniExpressin perustajajäseniä marraskuussa 2013. Yhteenliittymän perustajajäsenistä Oulun Onnikka Oy erosi OnniExpressistä syyskuussa 2014 ja Mikko Rindell Oy marraskuussa 2014. Mikko Rindellin aiemmin liikennöimiä linjoja ryhtyivät hoitamaan Turun Linja-autoilijain Osakeyhtiö ja Savonlinja. Joulukuussa Pirkanmaan Tilausliikenne Oy ilmoitti liikennöivänsä Tilausajot Mennään Bussilla Oy:lle kuuluvaa Tampere–Turku-reittiä. Turun Linja- autoilijain Osakeyhtiö ilmoitti eroavansa OnniExpress-yhteenliittymästä tammikuussa 2015 ja sen liikennöimä Raisio–Turku–Helsinki-linja siirtyi Åbus- halpabussitoiminnaksi helmikuussa 2015. Toukokuun 2015 alussa OnniExpressin nettisivuilta poistettiin kaikki muut reitit paitsi Keskimatkat Oy:n sekä Pirkanmaan Tilausliikenne Oy:n liikennöimät vuorot. Pirkanmaan Tilausliikenne Oy:n liikennöimät vuorot jäivät kesätauolle loppukeväästä 2015, mutta liikennöintiä ei kuitenkaan koskaan jatkettu ja näin ollen Keskimatkat Oy jäi yhteenliittymän ainoaksi toimijaksi. === OnniExpress-yhteenliittymään kuuluneet yritykset === Pirkanmaan Tilausliikenne Oy (Ylöjärvi) Aloituspvm. Lopetuspvm. Tampere–Turku 9.12.2014 31.5.2015 Tmi ZeiZei-Line (Säkylä) Rauma–Somero–Helsinki 23.8.2014 10.5.2015 Rauma–Forssa–Helsinki 23.8.2014 22.2.2015 Savonlinja Oy (Mikkeli) Kuopio–Jyväskylä–Helsinki 1.12.2014 2.5.2015 Helsinki–Kuopio 1.12.2014 6.4.2015 Tilausajot Mennään Bussilla Oy (Jyväskylä) Jyväskylä–Helsinki 5.5.2014 24.4.2015 Tampere–Turku 31.10.2014 9.12.2014 Jyväskylä–Tampere–Turku 5.5.2014 31.8.2014 Jyväskylä–Helsinki–Tallinna–Pärnu 1.7.2014 15.8.2014 Turun Linja-autoilijain Osakeyhtiö Raisio–Turku–Helsinki 1.12.2014 9.2.2015 Mikko Rindell Oy (Turku) Raisio–Turku–Helsinki 5.5.2014 30.11.2014 Kuopio–Jyväskylä–Helsinki 5.5.2014 30.11.2014 Helsinki–Kuopio 5.5.2014 30.11.2014 Turku–Rauma–Pori 18.6.2014 30.11.2014 Oulun Onnikka Oy Oulu–Jyväskylä 5.5.2014 12.9.2014 Oulu–Tornio–Haaparanta 26.8.2014 12.9.2014 ==Katso myös== *OnniBus.com ==Lähteet== ==Aiheesta muualla== *PoriExpress.fi Luokka:Suomalaiset linja-autoyhtiöt